Videoreklaam

Videoreklaam (inglise keeles video advertising) on visuaalne turundusvorm, mis kasutab liikuvat pilti ja heli, et edastada brändi sõnumit, reklaamida tooteid või teenuseid ning luua emotsionaalset sidet tarbijaga. Videoreklaame kasutatakse nii traditsioonilistes kanalites nagu televisioon kui ka digiplatvormidel nagu YouTube, TikTok, Instagram ja Facebook.

Videoreklaam ühendab visuaalse esteetika, narratiivi ja helidisaini, et saavutada tarbija tähelepanu ja mõjutada tema ostuotsuseid. See on kaasaegses turunduses üks efektiivsemaid meetodeid, kuna võimaldab brändidel suhelda tarbijatega nii emotsionaalselt kui ka visuaalselt. Videoreklaamid võivad olla nii lühikesed 5-sekundilised klipid kui ka pikemad narratiivsed lood, mis sarnanevad lühifilmidega.

 Ajalugu 
1941. aastal anti Ameerika Ühendriikides eetrisse esimene televisioonireklaam – kellafirma Bulova reklaam, mis kestis vaid 10 sekundit.

 Televisioonireklaamide kuldaeg – 1950.–1990. aastad olid televisioonireklaamide domineerimise periood, mil brändid, nagu Coca-Cola ja Marlboro, kasutasid seda formaati, et tugevdada oma turupositsiooni.
 Digitaalne ajastu – 2000. aastate alguses tõi interneti videote ja platvormide nagu YouTube (2005), Facebook (2007) ja hiljem TikTok (2016) esiletõus videoreklaami täiesti uude dimensiooni.
 Tulevik – tänapäeval areneb videoreklaam interaktiivseks ja personaalseks, kasutades tehisintellekti, vrtuaalreaalsust ja analüütikat, et pakkuda sihitud ja kaasahaaravaid kogemusi.

 Videoreklaami areng Eestis 
 1991–1992: esimesed telesaated ja reklaamid – Eesti Televisioon (ETV) oli üks peamisi platvorme, kus esimesi reklaame näidati. Reklaamid olid tihti staatilised või minimaalsete animatsioonidega ning peamiselt suunatud kohalikele brändidele.
 1993–1996: eratelekanalite teke – loodi Kanal 2 ja TV3, mis tõid kaasa uued reklaamivõimalused. Esimeste seas olid sellised reklaamid nagu toiduainete, kodutehnika ja kohalike ettevõtete pakkumised.
 1996: videoreklaamide professionaalsus hakkas suurenema – reklaamiagentuurid hakkasid kasutama rahvusvaheliselt omandatud teadmisi ja tehnoloogiaid. Esimesed professionaalselt toodetud videoreklaamid sisaldasid paremat lavastust ja kõrgema kvaliteediga videot.
 2000. aastad: reklaamituru küpsemine – videoreklaam muutus tavapäraseks osaks Eesti turundusmaastikust. Rahvusvahelised standardid ja loomingulised lahendused jõudsid kohalikele brändidele, sealhulgas Kalev (hilisem Orkla), Saku Õlletehas, EMT (hilisem Telia) ja Liviko.

 Liigitus 
Reklaamimaailmas on kasutusel järgmised peamised reklaamiliigid: videoreklaam, raadioreklaam, trükireklaam, välireklaam ja digitaalne reklaam.

 Videoreklaamid 
 Platvormi põhjal – televisioonireklaamid, Interneti-põhised videoreklaamid (YouTube, TikTok, Instagram, Facebook), kinos näidatavad reklaamid
 Stiili põhjal – lühikesed reklaamklipid, narratiivsed reklaamid, interaktiivsed videod
 Eesmärgi põhjal – teadlikkuse suurendamine, toote tutvustus, otsene müük

 Videoreklaami tüübid 
 Reklaamklipid televisioonis – klassikalised reklaamid, mis kestavad tavaliselt 15–60 sekundit.
 Pre-roll reklaamid YouTube’is – reklaamid, mis mängivad enne valitud sisu vaatamist.
 Sotsiaalmeedia videod – lühivideod, mis on optimeeritud platvormidele nagu Instagram, Facebook ja TikTok.
 Sisulised reklaamid – pikemad narratiivsed lood, mis keskenduvad brändi väärtuste edastamisele.

 Vaata ka 
 Video
 Turundus
 Videoturundus
 Reklaam

 Kirjandus 
 Marit Liik, veebis REKLAAMIKAMPAANIA TULEMUSLIKKUSE ANALÜÜS EKSPRESSREISID TARTU OÜ NÄITEL FACEBOOKIS Tartu Ülikool, sotsiaal- ja haridusteaduskond 
 Ana Darstaru, The Evolution of Video Advertising: From TV Commercials to the Mobile Age, Creatopy, veebis

Kategooria:Reklaam